Diari Oficial de la Generalitat Valenciana


Sumari del DOGV 6263, del 10-05-2010 (2010/4762)

RESOLUCIÓ d'1 de febrer de 2010, del secretari autonòmic de Justícia, de la Conselleria de Justícia i Administracions Públiques, per la qual es té per desistida la sol·licitud d'inscriure al Registre de Fundacions de la Comunitat Valenciana la Fundació de la Comunitat Valenciana per a la Integració i Convivència dels Nous Europeus.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6263

Data del DOGV
:   10-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/4762


Data del document
:   01-02-2010

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * registre de documents
    * fundació

RESOLUCIÓ d'1 de febrer de 2010, del secretari autonòmic de Justícia, de la Conselleria de Justícia i Administracions Públiques, per la qual es té per desistida la sol·licitud d'inscriure al Registre de Fundacions de la Comunitat Valenciana la Fundació de la Comunitat Valenciana per a la Integració i Convivència dels Nous Europeus. [2010/4762]  
Vist l'expedient incoat per a inscriure al Registre de Fundacions de la Comunitat Valenciana, la denominada Fundació de la Comunitat Valenciana per a la Integració i Convivència dels Nous Europeus, d'acord amb els següents,  
Fets  
Primer. Amb data Registre General d'Entrada de 3 de setembre de 2009, Guillermo Pérez Bonmatí, en qualitat de secretari de la Fundació de la Comunitat Valenciana per a la Integració i Convivència dels Nous Europeus, presenta sol·licitud d'inscripció de la fundació referida.  
Segon. Examinada l'esmentada sol·licitud s'aprecien una sèrie de defectes, per la qual cosa, en virtut d'ofici de data 7 d'octubre de 2009, el Servei d'Entitats Jurídiques requereix el sol·licitant perquè, en el termini d'un mes, ampliat posteriorment per quinze dies, esmene els punts següents:   
«Primer. L'article 9 de la Llei 8/1998, de 9 de desembre, de Fundacions de la Comunitat Valenciana, d'ara en avant Llei 8/1998, arreplega el contingut que necessàriament ha de tindre l'escriptura de constitució, i assenyala, entre altres aspectes, la dotació. En aquest sentit, l'escriptura pública de constitució no parla de dotació sinó de "patrimoni fundacional", i no són equivalents ambdós termes, regint-se per un règim jurídic diferent, atés que la dotació es troba afectada, amb caràcter permanent, als fins fundacionals, i no ocorre així amb el patrimoni de la Fundació. En tot cas, l'aportació inicial que consta en l'esmentada escriptura és de set mil cinc-cents euros (7.500 euros), corresponents al 25% del total de l'aportació, per la qual cosa haurà de presentar el primer programa d'actuació de la Fundació, juntament amb un estudi econòmic que acredite la seua viabilitat utilitzant exclusivament els dits recursos, en els termes de l'article 12.1 de la Llei 50/2002, de 26 de desembre, de Fundacions, d'ara en avant, Llei 50/2002. Per la seua banda, en el compromís de desemborsament de la suma restant fins a aconseguir els trenta mil euros (30.000 euros), en el termini de cinc anys, haurà d'especificar-se que aquest termini es comptarà des de l'atorgament de l'escriptura pública de constitució de la Fundació, conforme al precepte citat de la Llei 50/2002.  
Segon. Tant en l'escriptura pública de constitució, com en l'article 1 dels Estatuts, haurà de corregir-se la denominació de la Fundació, que haurà de coincidir amb la denominació que consta en el certificat negatiu de reserva de denominació, expedit per aquest Servei d'Entitats Jurídiques, aquesta és: Fundació de la Comunitat Valenciana per a la Integració i Convivència dels Nous Europeus, a l'efecte de complir el que preveu l'article 10 a) de la Llei 8/1998. En aquest sentit, haurà de substituir, en els articles 4 i 5 dels Estatuts, els termes "Comunidad Valenciana" per "Comunitat Valenciana".  
Tercer. En l'article 5 dels Estatuts relatiu a l'àmbit d'actuació, haurà de substituir la paraula "preferentment" per "principalment", d'acord amb el que preveu l'apartat d), de l'article 10, de la Llei 8/1998, de 9 de desembre, de Fundacions de la Comunitat Valenciana, d'ara en avant Llei 8/1998  
Quart. En l'article 6 dels Estatuts hauran d'expressar-se els fins de la Fundació, ja que només s'enumeren les activitats, d'acord amb l'article 10 b) de la Llei 8/1998.  
Cinqué. En l'article 7 dels Estatuts, haurà d'especificar-se que la selecció dels beneficiaris es farà d'acord amb els criteris legalment establits, article 3.3 de la Llei 8/1998, aquests són: imparcialitat, no discriminació i objectivitat.  
SISÉ. Amb caràcter general, i en particular, en els articles 14 i 20 dels Estatuts, hi caldrà substituir la paraula "pressupostos" per "pla d'actuació", a l'efecte d'adaptar la regulació estatutària a la nova terminologia comptable introduïda per la Llei 9/2008, de 3 de juliol de 2008, de la Generalitat, que modifica la Llei 8/1998, i que introdueix un nou règim comptable. Així mateix i per tot l'anterior, hi caldrà modificar l'article 22 dels Estatuts, i se us proposa la redacció següent:  
Article 22. Rendició de comptes. Pla d'actuació  
Es confeccionarà, per a cada exercici, tota la documentació comptable que exigisca la normativa aplicable en matèria de fundacions, que haurà de ser aprovada pel Patronat i remesa al Protectorat per al seu examen i comprovació de la seua adequació a la normativa vigent, i depòsit al Registre de Fundacions, dins dels terminis marcats en la legislació vigent.  
Seté. Caldrà modificar els articles 23, 24 i 25 dels Estatuts, a l'efecte d'ajustar-se al règim de majories legalment exigit per a l'adopció de determinats acords, establit en l'article 13.1 de la Llei 8/1998, que exigeix el vot favorable de la meitat més un dels patrons en les matèries següents: actes de disposició o gravamen de béns immobles; establiments mercantils o industrials; béns d'interés cultural i aquells l'import dels quals siga superior al 20% de l'actiu de la fundació que resulte de l'últim balanç aprovat, modificació d'estatuts, fusió i extinció. Hi caldrà modificar tots els articles estatutaris que disposen l'adopció d'un acord del Patronat en les matèries apuntades, per una majoria diferent de la legalment exigida.  
Vuité. Amb caràcter general, es recomana que els articles s'estructuren en apartats numerats, ja siga amb números o amb lletres, segons els casos. Tot això per tal d'aconseguir una major coherència i harmonia en la regulació estatutària que facilite el maneig rutinari d'aquests, així com les remissions o cites especifiques als Estatuts, ja que alhora que es tracta d'un text normatiu a l'ús, regulador del règim intern d'aqueixa fundació.»  
Tercer. Expirat el termini concedit per a l'esmena, prèvia advertència expressa a l'interessat que, en cas de no atendre el requeriment es considerarà que desisteix, sense que haja realitzat cap actuació dirigida al compliment del requeriment efectuat per aquesta Administració, en els termes indicats en el fet anterior, procedeix tindre per desistit en la seua sol·licitud d'inscripció de la Fundació de referència, Guillermo Pérez Bonmatí, i acordar, així mateix, l'arxiu del present expedient, amb número 877/09.   
Fonaments de dret  
Primer. L'article 11 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent, en matèria de fundacions, i que correspon al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent, per delegació, per a conéixer i resoldre el present expedient en virtut del que disposa l'Orde de 22 d'octubre de 2007, de la Conselleria de Justícia i Administracions Públiques, sobre delegació de l'exercici de competències en la Secretaria Autonòmica de Justícia (DOCV de 21.11.2007, núm. 5644).  
Quart. La Llei 8/1998, de 9 de desembre, de la Generalitat, de Fundacions de la Comunitat Valenciana, així com el seu desplegament reglamentari previst pel Decret 139/2001, de 5 de setembre, del Govern Valencià, respecte del procediment i requisits preceptius amb vista a la inscripció al registre corresponent de les fundacions, sotmeses al seu àmbit d'aplicació.   
Cinqué. La Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú disposa, en l'apartat 1, de l'article 71, que "si la sol·licitud d'iniciació no reuneix els requisits que assenyala l'article anterior i els exigits, si fa al cas, per la legislació específica aplicable, es requerirà l'interessat perquè, en un termini de deu dies, esmene la falta o acompanye els documents preceptius, amb indicació que, si així no ho fera, es considerarà que desisteix de la seua petició, prèvia resolució que haurà de ser dictada en els termes que preveu l'article 42."  
Vistes la Constitució, l'Estatut d'Autonomia de la Comunitat Valenciana, la Llei 8/1998, de 9 de desembre, la Llei 50/2002, de 26 de desembre, el Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, i la altres normativa de pertinent aplicació, resolc:  
Primer  
Considerar que desisteix de la seua sol·licitud d'inscripció de la Fundació de la Comunitat Valenciana per a la Integració i Convivència dels Nous Europeus, Guillermo Pérez Bonmatí.  
Segon  
Acordar l'arxiu de l'expedient número 877/09.  
Notifiqueu la present resolució, que és definitiva en via administrativa, i en contra podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici de poder interposar, si fa al cas, recurs potestatiu de reposició, en el termini d'un mes, davant de la consellera de Justícia i Administracions Públiques, o qualsevol altre recurs que estime procedent.   
València, 1 de febrer de 2010.- El secretari autonòmic de Justícia: Jorge Cabré Rico.